Dadi wedhi kèngser tegesé sawijing lemah utawa papan kang kadadéan saka wedhi kang nglumpuk utawa menep ing tengah utawa pinggir kali banjur ndadèkaké sawijining dharatan. Jaman biyèn lemah wedhi kèngser didadèkaké sawah utawa tegalan minangka kanggo tetanèn para warga sakiwa tengené kali, nanging wektu saiki lemah wedhi kèngser wis padha dadi wewangunan omah, amarga kang ndunungi wis saya kebak, mligi ana ing kutha.